Rusio plifortigas la represion kontraŭ la opoziciantoj al la milito kaj kontraŭ la amaskomunikiloj, dum invado de Ukrainio
#000001
La malalta ĉambro de la Parlamento unuanimece adoptis amendon, kiu antaŭvidas punojn ĝis dek kvin jaroj da enkarcerigo okaze de diskonigo de informoj celantaj « senkredigi » la armeajn fortojn.
#000002
La premego intensiĝas kontraŭ la amaskomunikiloj kaj la rusiaj civitanoj. Vendredon 4an de marto, Rusio laŭleĝigis pezajn punojn okaze de disvastigoj de « mensogaj informoj pri la armeo ».
#000003
Tio estas la lasta interna restriko de libereco, kiu akompanas la invadon de Ukrainio.
#000004
La Parlamento unuanimece adoptis amendon antaŭvidantan punojn, kiuj povos atingi dek kvin jarojn da enkarcerigo okaze de disvastigo de informoj celantaj « senkreditigi » la armeajn fortojn.
#000005
La rusia prezidento Vladimir Putin subskribis tiun dokumenton, kiu do validas ekde nun.
#000006
Alia amendo adoptita antaŭvidas punojn pro « alvokoj al punoj kontraŭ Rusio », kies ekonomio spertas malfacilaĵojn fronte al la reprezaliaj okcidentaj aranĝoj de post la invado de Ukrainio.
#000007
Tiuj tekstoj, kiuj aplikiĝas samtempe al la amaskomunikiloj kaj al la privatuloj, plifortigas la leĝan aparaton de la aŭtoritatoj en la informmilito, kiujn ili kondukas en Rusio.
#000008
La leĝo adoptita vendredon jam efikas. Vendredon, la Novaja Gazeta, plej fama el la rusiaj sendependaj ĵurnaloj, anoncis la forigon de kelkaj el siaj enhavoj pri la invado de Ukrainio por eviti punojn.
#000010
« Sed ni decidis plu labori », certigis la mediato, kiu ricevis la Nobelpremion pri Paco 2021 Dmitri Muratov. La BBC siaflanke anoncis, ke ĝi « provizore interrompas la laboron de ĉiuj ĵurnalistoj » de sia buroo en la lando.
#000011
Kelkajn horojn pli frue, la reguliganto pri mediatoj Roskomnadzor striktigis la aliron en la lando al la rusparolantaj retejoj de la BBC, de la germana televido Deutsche Welle, de la sendependa retejo Meduza kaj de Radio Svoboda, rusa elsendilo de RFE/RL.
#000012
Roskomnadzor decidis ankaŭ blokadon de Fejsbuko kaj restrikti aliron al Tvitero.
#000013
Tagon antaŭen, la simbola radiostacio Ekho Moskvy (Moskva eĥo) anoncis sian malfondon, kaj la sendependa televidkanalo Dojd anoncis interrompon de sia aktiveco, post blokado de siaj retejoj.
#000014
Krome, laŭ la NeRegistara Organizaĵo OVD-Info, pli ol 8 000 personoj estis arestitaj en Rusio ĉar ili manifestaciis, interalie en Moskvo kaj Sankt-Peterburgo, kontraŭ la invado de Ukrainio, kiu komenciĝis la 24an de februaro.
#000015
Rusio : pluraj centoj da personoj estis arestitaj dum malpermesitaj manifestacioj kontraŭ la milito en Ukrainio
#000016
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000017
Voir le profil de neniammilitointerni sur le portail Overblog
#000020